AlexejDobrolubov/national_council_slovak_2010 huggingface dataset:
39. schôdza NR SR - 7.deň - A. dopoludnia
Dátum: 2025-09-18
Poslanec: Vlček, Erik (HLAS - SD)
Druh vystúpenia: Vystúpenie s faktickou poznámkou

Ďakujem pán predsedajúci. Tiež chcem reagovať na vystúpenie pani poslankyne Kosovej. Áno je pravda, že tieto zákony prinesú zmeny, ktoré sa môžu dotknúť jednotlivých škôl. A nebude to bez problémov, ale to nesmie byť dôvod, aby sme brzdili reformy. Ja som presvedčený, že v celkovom pohľade budú tieto zákony znamenať výrazný a nevyhnutný posun pre celé slovenské školstvo. A tu chcem hlavne zdôrazniť jednu vec, že je to najmä zásluha pána ministra, ktorý konečne tu máme vlastne člena vlády, ktorý nie len hovorí o potrebe zmien ale má aj odvahu ich aj presadiť. Ďakujem.
35. schôdza NR SR - 7.deň - B. popoludní
Dátum: 2025-06-05
Poslanec: Vlček, Erik (HLAS - SD)
Druh vystúpenia: Vystúpenie v rozprave

78. Vážený pán predsedajúci, vážené pane poslankyne, vážení páni poslanci, v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona a podávam vám nasledovnú spoločnú správu výborov Národnej rady Slovenskej republiky o výsledku prerokovania uvedeného vládneho návrhu zákona vo výboroch v druhom čítaní. Národná rada sa uznesením z 5. júna 2025 č. 975 rozhodla prerokovať predmetný vládny návrh zákona v druhom čítaní a pridelila ho týmto výborom: ústavnoprávnemu výboru, výboru pre financie a rozpočet a výboru pre vzdelávanie, vedu, mládež, šport a cestovný ruch. Ako gestorský výbor určil výbor pre vzdelávanie, vedu, mládež, šport a cestovný ruch a lehotu na jeho prerokovanie ihneď. Určené výbory prerokovali predmetný návrh zákona v stanovenej lehote. Gestorský výbor konštatuje, že do začiatku rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku. K predmetnému návrhu zákona zaujali výbory tieto stanoviská. Ústavnoprávny výbor v uznesení č. 318 z 5. júna 2025 odporúčal návrh zákona schváliť. Výbor pre financie a rozpočet v uznesení č. 235 z 5. júna 2025 odporúčal návrh zákona schváliť. Výbor pre vzdelávanie, vedu, mládež, šport a cestovný ruch v uznesení č. 91 z 5. júna 2025 odporúčal návrh zákona schváliť s pozmeňujúcimi a doplňujúcimi návrhmi uvedenými v časti štyri spoločnej správy. Z uznesení výborov vyplynulo sedem pozmeňujúcich a doplňujúcich návrhov, o ktorých gestorský výbor odporúča Národnej rade hlasovať spoločne s odporúčaním ich schváliť. Gestorský výbor na základe stanovísk výborov vyjadrených v ich uzneseniach odporúča Národnej rade vládny návrh zákona schváliť v znení pozmeňujúcich a doplňujúcich návrhov uvedených v spoločnej správe. Predmetná spoločná správa výborov Národnej rady o výsledku prerokovania predmetného vládneho návrhu zákona vo výboroch v druhom čítaní bola schválená uznesením výboru pre vzdelávanie, vedu, mládež, šport a cestovný ruch z 5. júna 2025 č. 93. Týmto uznesením má výbor zároveň poveril ako spoločného spravodajcu, aby som na schôdzi Národnej rady informoval o výsledku rokovania výborov o stanovisku a návrhu gestorského výboru. Pán predsedajúci, skončil som. Otvorte, prosím, rozpravu.
35. schôdza NR SR - 5.deň - B. popoludní
Dátum: 2025-06-03
Poslanec: Vlček, Erik (HLAS - SD)
Druh vystúpenia: Vystúpenie v rozprave

111. Vážený pán predseda, vážené panie poslankyne, vážení páni poslanci, v súlade so zákonom o rokovacom poriadku som bol určený za spravodajcu k návrhu uvedeného zákona, tlač 810. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre vzdelávanie, vedu, mládež, šport a cestovný ruch. Za gestorský výbor navrhujem Výbor Národnej rady Slovenskej republiky pre vzdelávanie, vedu, mládež, šport a cestovný ruch. Odporúčam, aby predmetný návrh zákona v druhom čítaní vo výboroch a v gestorskom výbore výbory prerokovali ihneď. Prosím, pán predsedajúci, otvorte všeobecnú rozpravu.
35. schôdza NR SR - 5.deň - B. popoludní
Dátum: 2025-06-03
Poslanec: Vlček, Erik (HLAS - SD)
Druh vystúpenia: Vystúpenie v rozprave

4. Vážený pán predseda, vážené panie poslankyne, vážení páni poslanci, predseda Národnej rady Slovenskej republiky rozhodnutím č. 853 z 12. mája 2025 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone prác vo verejnom záujme a o zmene a doplnení niektorých zákonov v znení neskorších prepisov a ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov, tlač 809, na prerokovanie Výboru Národnej rady Slovenskej republiky pre vzdelávanie, vedu, mládež, šport a cestovný ruch s tým, že o výsledku prerokovania uvedeného návrhu bude informovať Národnú radu Slovenskej republiky. Výbor Národnej rady Slovenskej republiky pre vzdelávanie, vedu, mládež, šport a cestovný ruch prerokoval návrh vlády na skrátené legislatívne konanie na svojej 23. schôdzi dňa 22. mája 2025 a prijal uznesenie č. 78, ktorým odporúča Národnej rade Slovenskej republiky vysloviť súhlas s prerokovaním vládneho návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov, tlač 809, v skrátenom legislatívnom konaní na 35. schôdzi Národnej rady Slovenskej republiky. Vážený pán predseda, prosím, otvorte rozpravu. Ďakujem.
22. schôdza NR SR - 7.deň - B. popoludni
Dátum: 2024-10-30
Poslanec: Vlček, Erik (HLAS - SD)
Druh vystúpenia: Vystúpenie v rozprave

24. Vážený pán predsedajúci, vážené panie poslankyne, vážení páni poslanci, dovoľte mi ako určenému spravodajcovi Výboru Národnej rady Slovenskej republiky pre ľudské práva a národnostné menšiny uviesť správu výboru k správe o činnosti komisára pre deti za rok 2023, tlač 192. Predseda Národnej rady Slovenskej republiky svojím rozhodnutím č. 267 z 5. apríla 2024 pridelil predmetnú správu na prerokovanie Výboru Národnej rady Slovenskej republiky pre sociálne veci a Výboru Národnej rady Slovenskej republiky pre ľudské práva a národnostné menšiny. Vo svojom rozhodnutí zároveň určil Výbor Národnej rady Slovenskej republiky pre ľudské práva a národnostné menšiny ako gestorský výbor, ktorý podá Národnej rade Slovenskej republiky správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky. Oba určené výbory odporúčali uzneseniami Národnej rady Slovenskej republiky predmetnú správu zobrať na vedomie. Gestorský výbor na základe uznesení výborov odporúča Národnej rade Slovenskej republiky zobrať na vedomie správu o činnosti komisára pre deti za rok 2023, tlač 192. Správa výborov bola schválená uznesením gestorského výboru č. 24 zo dňa 23. apríla 2024. Týmto uznesením ma výbor poveril, aby som uviedol správu na schôdzi Národnej rady Slovenskej republiky a predložil návrh na uznesenie Národnej rady Slovenskej republiky, ktoré tvorí prílohu tejto správy. Pán predsedajúci, otvorte, prosím, rozpravu.
39. schôdza NR SR - 10.deň - B. popoludní
Dátum: 2025-09-24
Poslanec: Viskupič, Marián (SaS)
Druh vystúpenia: Vystúpenie v rozprave

Dobre, ďalší pozmeňujúci návrh. Pozmeňujúci a doplňujúci návrh poslanca Národnej rady Slovenskej republiky Mariána Viskupiča k vládnemu návrhu zákona, ktorým sa menia a dopĺňajú niektoré zákony v súvislosti s konsolidáciou verejných financií (tlač 1005). l. V čl. 1, 2. bod znie: „2. V § 94 ods. 5 sa vypúšťajú slová „ 1. mája,” a „ 17. novembra. 2. V čl. III, 1. bode sa vypúšťajú slová „aj)". 3. V čl. III sa za 1. bod vkladá nový 2. bod, ktorý znie: „2. V § 2 ods. 2 sa vypúšťa písmeno d). Doterajšie písmená e) až j) sa označujú ako písmená d) až i).”. Tento bod nadobúda účinnosť 1. novembra 2025, čo sa premietne do článku upravujúceho účinnosť. 4. V čl. III, 2. bod znie: „2. § 2 ods. 2 písm. i) sa na konci pripája čiarka a tieto slová: „ak § 4b neustanovuje inak". 5. V čl. III sa za 2. bod vkladá nový 3. bod, ktorý znie: „3. V § 3 písm. d) sa slovo „Deň” nahrádza slovami „Sviatok práce, deň”. 6. V čl. III, v 3. bode, v § 4b sa slová „a j)” nahrádzajú slovami „a i)". 7. V čl. XV sa vypúšťajú 2. bod a 3. bod. Nasledujúce body sa primerane preznačia. 8. V čl. XV sa vypúšťa 6. bod. V tejto súvislosti tiež žiadam hlasovať, aby sa o bodoch 1 až 6 hlasovalo teda samostatne, ale teda spoločne a o bodoch takisto 7,8 samostatne, ale o týchto dvoch spoločne. Poprosím pána spravodajcu, aby to zaevidoval. Posledný pozmeňujúci návrh. Pozmeňujúci návrh poslanca Národnej rady Slovenskej republiky Mariána Viskupiča k vládnemu návrhu zákona, ktorým sa menia a dopĺňajú niektoré zákony v súvislosti s konsolidáciou verejných financií (tlač 1005) l . V čl. VII, 12. bod znie: „ 12. § 46b sa vypúšťa.”. 2. V čl. VII, 14. bode, v § 52zzzj sa vypúšťa odsek 5. Pán predseda ďakujem pekne, skončil som.
39. schôdza NR SR - 10.deň - B. popoludní
Dátum: 2025-09-24
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne za slovo. Kolegyňa Beáta, no spomenula si aj možné ukončenie rozpravy, šíri sa to tu, môžem na to tým pádom reagovať. Tak som zvedavý, či teda koalícia ukáže úctu, teda ku demokracii aj tým, že opäť, opäť bude skracovať rozpravu, no uvidíme. Každopádne prečo, pretože nevystupuje nikto z koalície, nevedia čo povedať, nevedia ako ju obhájiť a keď niekto vystúpi, tak je to veľmi, veľmi trápne. Potom hľadajú figové listy, spomenula si to. Ak sa bavíme o pani Šimečkovej, ak sa náhodou niečo stalo, na to sú orgány, proste, ktoré to majú vyriešiť, vyšetriť. Nemá sa to riešiť na úrade vlády. A len poviem, tento figový list, hej, tých 100 tis. euro, tak to je taký figový list, že každý deň 100 tis. euro a nazberáte na tú konsolidáciu, na tých 2,7 mld. za 74 rokov. 74 rokov, to znamená fakt by bolo treba venovať sa reálnemu šetreniu, reálnym, reálnym veciam, ale to bohužiaľ, koalícia nevie, nevie to urobiť, nevie si to obhájiť a pevne verím, že dúfam, že nebude vedieť akurát len znovu usekávať rozpravu, ktorá je podľa mňa konštruktívna, vecná a zmysluplná. Ďakujem.
39. schôdza NR SR - 10.deň - B. popoludní
Dátum: 2025-09-24
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne za slovo, pán predseda. Ďakujem pekne za vystúpenie. Len sekundu, tak. Dobre. Čiže. Áno obce, obce prídu zasa o nejaké financie. Ale ja poviem teda, že čo ide štát urobiť s odvodmi a potom poviem aký to bude mať samozrejme na tie obce vplyv. Takže v roku 2026 na budúci rok vlastne sa zvyšujú pre bežného živnostníka minimálne odvody teda asi o 20 %. Teraz budú 426 euro alebo tak nejak približne, hej? Čiže zvyšujú sa odvody a teraz štát samozrejme ráta, že z toho bude mať viac peňazí, no dobre. Ale teraz ja poviem čo sa stane, hej? No a stane sa to, že veľa z tých živnostníkov jednoducho prejde na jednoosobovú eseročku, hej? A potom zaplatia, že nula na sociálnych odvodoch. Čiže nezlepšia si svoj dôchodok to je jedna vec, ale štát nedostane peniaze, hej? A zaplatia nejakých 45 euro na zdravotných odvodoch. Čiže toto sa stane, ale toto bude mať samozrejme zasa ďalší dopad na príjmy samospráv. Lebo ten živnostník je daň z príjmu fyzických osôb a to niečo z toho išlo do samospráv. Čiže za prvé nepôjde, lebo bude menej živnostníkov a za druhé sa ešte stane aj to, že vláda sama priznáva, že tí živnostníci čo sú a aj zostanú tým, že zaplatia viacej odvodov to samozrejme má vplyv na výšku ich zisku. To znamená výška zisku bude nižšia a daň z toho bude proste tiež nižšia a to sú ešte ďalšie príjmy, ktoré hrozia, že sa do obcí nedostanú. A toto už si myslím ani nie je zrátané nikde ďalej. Ale je to ďalšie riziko pre rok 2026. Každopádne dík za tvoje vystúpenie.
39. schôdza NR SR - 10.deň - B. popoludní
Dátum: 2025-09-24
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne. Ďakujem pekne za slovo. Kolega Michal, ja sa odpichnem od tvojho vyjadrenia, že drahá vláda, že teda čo to teda znamená tá drahá vláda? No, po schválení tohto konsolidačného balíčka, bude mať Slovensko v roku 2026, teda podľa aktuálnych odhadov RRZ (Rada pre rozpočtovú zodpovednosť), najvyšší podiel príjmov v histórii, voči teda HDP, v histórii samostatnej republiky vo výške asi 45,2% HDP. Toto všetko musia ľudia, firmy zaplatiť. Fakt historicky najviac. No, čo to znamená na strane výdavkov? Plánovaný deficit, minister ešte nepovedal, ale bude určite cez 4%. To znamená, ale aj výdavky teda budú v pomere k hrubému domácemu produktu najvyššie za posledných 25 rokov a to teda aj vtedy, ak by sa podarilo všetky tieto deklarované úspory aj dosiahnuť. Výdavky štátu za posledné dve dekády rástli tak rýchlo, že už sa fakt blížia k 50% hrubého domáceho produktu. No a samozrejme príjmy na ich krytie nestačia a to, bohužiaľ, napriek opakovaným konsolidačným balíčkom. No a pritom, vlastne, to čo by sa mohlo diať, hej, za takéhoto stavu a nedeje sa, teda podpora efektívnosti vykurovania, ako si spomínal, pričom to by bol, že jednorázový výdavok a trvalé riešenie, hej? No ale, bohužiaľ, pri tomto sa deje presný opak, že sa stovky miliónov pália v kotloch, hej? Táto neefektívna plošná pomoc. No a to je zasa, to je vlastne trvalý výdavok a neprináša žiadne riešenie. Takže toto tu žijeme. Ďakujem pekne.
39. schôdza NR SR - 10.deň - A. dopoludnia
Dátum: 2025-09-24
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne za slovo. Tak len zareagujem, aj 6,5 tisíc je strašne veľa za letenku, ale dobre. Michal, absolútny súhlas s tým, že táto vláda to fakt robí zle. Tá konsolidácia je drakonické zvyšovanie daní, odvodov. Je to, ja to hovorím to slovo, je to genocída živnostníkov. Jednoducho toto je fakt že celé zle a v tomto jednoznačne súhlasím, áno, hrozí odchod do Česka, hrozí odchod do iných krajín. Len už sa mi ťažko súhlasí s tým, že hovoríš teda, vláda zvyšuje jedny dane a je to zlé, a ty navrhuješ zvyšovať iné dane a to už bude dobré. Nie sú že zlé dane, a odvody a dobré dane a odvody. Sú len zlé vysoké dane a odvody a sú len dobré nízke dane a odvody. Pretože len nízke dane dokážu urobiť štíhly efektívne fungujúci štát. V momente, keď má štát veľa peňazí vždy bude nafúkaný, veľký, arogantný. Jednoducho to čo vlastne ty hovoríš, že terajší veľký zlý štát zmeníš na veľký, dobrý štát toto ja sa obávam, že nevie, nevie fungovať. Proste tak ako ja neviem vyššie zdravotné odvody teraz, nebudú znamenať lepšie zdravotníctvo. Tak ja som presvedčený, že tak ani drakonicky vysoké dane z hazardu nebudú znamenať menší problém s touto negatívnou externalitou. A tak isto aj tie platy. Absolútne súhlasím, treba aby boli zdanení, zodvodnené, aby každý minister vlády vedel aký recept naordinovali všetkým ostatným občanom Slovenska. Len teda tiež tá, tá koncovka nám nepomôže ak bude rovnako zlá partia ministrov za menej peňazí kaziť túto krajinu. Ja by som bol ďaleko radšej keby radšej za rovnaké peniaze tam sedela lepšia partička ministrov, ktorá bude jednoducho bude túto krajinu posúvať správnym smerom. To len aby sme ako uvažovali v nejakých intenciách. Ale každopádne ďakujem pekne za tvoje vystúpenie.
39. schôdza NR SR - 10.deň - A. dopoludnia
Dátum: 2025-09-24
Poslanec: Viskupič, Marián (SaS)
Druh vystúpenia: Vystúpenie v rozprave

Ďakujem pekne za slovo, kolegyňa Mária Kolíková presne ako hovoríš, tento návrh konsolidácie a inak rovnako ako aj tie predchádzajúce škodia všetkým, ktorí tu už podnikajú. Od najmenších živnostníkov, po malé slovenské firmy, veľké slovenské firmy, zahraniční investori, jednoducho, všetkým to veľmi, veľmi škodí. Bohužiaľ, vláde sa však podarilo dosiahnuť v úvodzovkách ešte ďalší level a to je ten, že vlastne tento návrh škodí už aj len tým, ktorí by uvažovali, aby prišli podnikať na Slovensko. My jednoducho vďaka takýmto opatreniam vypadávame z toho hľadáčika investícií, buď v prvom kole alebo nás vôbec doňho ani nezaradia. Toto, je ten malý problém. Preto máme nulové investície. Okrem teda toho, že sú nejaké obnovovacie investície, ktoré musia byť. No, a treba povedať ešte jednu vec, keby sme neboli za našej vlády dostavali tretí blok, Karol s Richardom, keby sa nebolo podarilo Volvo, takisto na ministerstve hospodárstva, bez týchto investícií by už dnes slovenská ekonomika bola v poklese. Takto to je. No, a ďalšia vec, keď sa ešte pozrieť na tých investorov, tá stena proti dronom. Neboli sme pozvaní my a Maďarsko, proste na tie rokovania. Toto sú presne tie signály, ktoré vláda vysiela zahraničným investorom. Akýkoľvek investor, ktorý ide investovať svoje vlastné peniaze samozrejme aj pozerá, aby ich investoval na bezpečnom mieste a ak je na Slovensku 90% investícií z euroatlantického priestoru, čo je fakt, tak jednoducho boja sa, čo s nimi bude. To je ešte ďalší level prečo je na Slovensku v posledných dvoch rokoch na konte investícií čistá nula. A tie nejaké malé, ktoré sú, tak tie si bohužiaľ vláda musí kúpiť. A to znamená, že aby sem taký nejaký investor prišiel, tak všetky tieto drakonické, nezmyselné, škodlivé opatrenia sa vláda musí zaviazať, že ich buď nebude aplikovať alebo to preplatí vlastne nejakými investičnými stimulmi. Takto zlé to je. Ďakujem.
39. schôdza NR SR - 10.deň - A. dopoludnia
Dátum: 2025-09-24
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne za slovo, pán predsedajúci. Kolega Richard Vašečka, hovoril si, áno, aj o tom, že 300-tis. ľudí je mimo Slovenska v zahraničí, dlhodobo žijú, pracujú, vychovávajú svoje deti a ďalší mladí odchádzajú. No, a presne to je inak tá šanca pre Slovensko. Ak by sme tú krajinu alebo ak by sa tu krajina riadila správne, tak títo ľudia stále majú pojítko so Slovenskom a oni by vedeli prísť so svojim finančným kapitálom, so svojim ľudským kapitálom, dokonca aj so svojimi deťmi. A toto je tá vec, o ktorú proste stačí alebo teda treba stále bojovať. A jedna z vecí, ktoré koalícia chcela zvyšovať, ale našťastie ustúpili od toho, boli aj dane z nehnuteľní. A toto si treba uvedomiť, že týchto 300-tis. ľudí častokrát posledným pojítkom so Slovenskom je to, že tu majú nejakú svoju nehnuteľnosť alebo dom po rodičoch, alebo teda rodičovský dom a tým, že tie dane nie sú zásadne vysoké, tak jednoducho, starajú sa, zveľaďujú si ten svoj majetok, zaplatia tie dane a stále majú tú možnosť, že keď raz tu bude rozumná vláda a rozumné vládnutie, tak vedia prísť. Preto je sakramentsky dôležité, aby sa dane nezvyšovali a aby aj koalícia nešla do zvyšovania týchto majetkových daní, pretože ak by sa zvýšili povedzme na európsku úroveň, tak potom si už veľa Slovákov žijúcich v zahraničí povie, že dobre, stačilo, na toto už nemám . A to posledné to pojítko tú nehnuteľnosť, ktorú tu majú, by predali a už majú nulovú šancu, aby sa vrátili na Slovensko. Takže aj preto je dôležité, aby sa nezvyšovali dane a hlavne aj preto je dôležité, aby krajina bola riadená rozumne. Pretože tá šanca aj toho demografického vývoja je práve návrat Slovákov, ktorí žijú v zahraničí. Ďakujem ešte raz za tvoje vystúpenie.
39. schôdza NR SR - 9.deň - B. popoludní
Dátum: 2025-09-23
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne za slovo. No, niekedy mám pocit, že by sme asi mali končiť o tej siedmej, lebo už sa tu tá debata zvrháva, už najvyšší čas skončiť, nech spokojne odídeme domov. No, ale kolega je z finančného výboru podpredseda rovnako ako ja, no ja mám rád fakty a presnosť. Tak skúsim pár faktov. No, v tom roku 2019 sa kolega, chválite tým deficitom 1,2 %. No, to bola doba, keď veľká časť Európskych krajín malo prebytky. To boli časy, kedy tie, ten mal tam byť prebytok nie deficit. Tam sa fakt nie je čím chváliť. V roku 2023 ste povedali, že teda päť celé, 6,5 bol deficit. No nie, bol 5,2. To chýba len 1,3 % no, ale dobre. To je ďalšia vec. No, že vlaky sú zadarmo, obedy sú zadarmo, normálne, že aspoň my na finančnom výbore by sme mali vedieť, že jednoducho nie sú zadarmo. Práve naopak, platia, napríklad, tie vlaky, platia aj ľudia, ktorí sa vlakom neviezli možno desať rokov a v ich, v ich okrese nie je ani kilometer koľajníc. Žiadny obec zadarmo, nič nie je zadarmo. Občania sa skladajú na to, aby teda boli vlaky zadarmo, boli obedy zadarmo, to si myslím, že by malo zaznievať pre kolegu z finančného výboru tak ako to je. No, a čo sa týka toho pozmeňujúceho návrhu, no ja som to avizoval pred pol hodinou, tak prišlo to. No, presne takto vyzerá celá konsolidácia. Hŕŕ, bŕŕ, šiesteho, teraz 15. 9., do toho niektoré len na jeden rok, na rok sa zrušia. Jednoducho tuto na takto jednoduchej veci na tom, aby ste sa dohodli teda, že fakt treba asi nejaké sviatky zrušiť a urobiť to jasne, zrozumiteľne a udržateľne, no nie. Ešte tento pozmeňovák to celé zaklincovať. Takto bolo robené aj všetko...(Prerušenie vystúpenia časomerom.)
39. schôdza NR SR - 9.deň - B. popoludní
Dátum: 2025-09-23
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďakujem pekne za slovo, no Jozef hovoril si o tom, že táto konsolidácia ide zničiť malých podnikateľov, zničiť živnostníkov, zničiť vôľu Slovákov podnikať. Bohužiaľ presne toho sú tie opatrenia, alebo tie ich dôsledky a ako je dôležitá tá národná vôľa podnikať je vidieť v Poľsku. Tam je vidieť, ako je to dôležité pre tú krajinu, pre jej rozvoj pre vznik aj väčších firiem, aj veľmi úspešných firiem. No, ale bohužiaľ ja sa obávam, že presne, že to ani nie je že nejak omyl tej konsolidácie, to zásadné zodôdnenie malý a mikro a malých živnostníkoch, že či to skutočne nie je zámer, veď ono bohužiaľ koalícia nechce ľudí, ktorí si chcú privyrobiť popri štúdiu, privyrobiť popri práci privyrobiť dôchodci, ktorí si chcú privyrobiť popri dôchodku. No, toto skutočne tieto....
39. schôdza NR SR - 9.deň - B. popoludní
Dátum: 2025-09-23
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

Ďalej pán poslanec Pollák. je to zásadné zodvodnenie malých mikro a malých živnostníkov, že či to skutočne nie je zámer. Veď ono, bohužiaľ, koalícia nechce ľudí, ktorí si chcú privyrobiť popri štúdiu, privyrobiť popri práci, privyrobiť, dôchodci, ktorí si chcú privyrobiť popri dôchodku. No toto skutočne tieto, tieto odvody, to je cielené znechutenie živnostníkov, cielené zrušenie celého akoby tohto stavu, špeciálne týchto malých živnostníkov a ako to inak nazvať, keď človeku, ktorý môže zarobiť fakt maximálne 700 - 750 euro mesačne, idete zvýšiť alebo vyrobiť sociálne odvody vo výške 131 euro mesačne. Veď to sú skutočne situácie, ktoré hovoria tým ľuďom, nerobte to, choďte preč, buďte závislí na štáte, počkajte si na najbližšie voľby, možno zasa príde nejaký podarúnok. Ďakujem.